സൂക്രെ

ബൊളീവിയയുടെ ഭരണഘടനാപരമായ തലസ്ഥാനമാണ്‌ 'സൂക്രെ '(Sucre ). ബൊളീവിയയിലെ ഏറ്റവും വലിയ ആറാമത്തെ നഗരവും ചുക്വിസ്ക ഡിപാർട്ട്മെന്റിന്റെ തലസ്ഥാനവുമായ ഈ നഗരം രാജ്യത്തിന്റെ തെക്ക്-മദ്ധ്യ ഭാഗത്തായി സമുദ്രനിരപ്പിൽ നിന്നും 2,810 മീറ്റർ ഉയരത്തിലായി സ്ഥിതിചെയ്യുന്നു,

യൂറോപ്യൻ ആഗമനത്തിനു മുമ്പേ ഈ നഗരത്തിന്റെ പേർ ചുക്വിസാക (Chuquisaca) എന്നും സ്പാനിഷ് ഭരണകാലത്ത് ലാ പ്ലാറ്റ (La Plata) എന്നുമായിരുന്നു.

ഇൻക സാമ്രാജ്യം നിലവിലുണ്ടായിരുന്നപ്പോൾ ചുക്വിസാക നഗരത്തിനു സ്വയംഭരണാവകാശമുണ്ടായിരുന്നു.

ചരിത്രം
പെഡ്രോ അൻസുരെസ് 1538 നവംബർ 30-നു സിയുഡാഡ്  ഡി ല പ്ലാറ്റ ഡി ല നൂയെവ ടൊലീഡോ (Ciudad de la Plata de la Nueva Toledo City of Silver of New Toledo) എന്ന പേരിൽ സൂക്രെ നഗരം സ്ഥാപിച്ചു

1559-ൽ സ്പാനിഷ് രാജാവായ ഫിലിപ്പ് രണ്ടാമൻ ലാ പ്ലാറ്റയിൽ ഓഡിയൻസിയ ഡി ചാർക്കാസ് (Royal Audience of Charcas,Audiencia de Charcas)സ്ഥാപിച്ചു, അത് ഇന്നത്തെ പരാഗ്വേ, തെക്കുകിഴക്കൻ പെറു, വടക്കൻ ചിലി, അർജന്റീന, ബൊളീവിയ എന്നിവ ഉൾക്കൊള്ളുന്നു. പെറുവിലെ വൈസ്രോയൽറ്റിയുടെ ഒരു ഉപവിഭാഗമായിരുന്ന ഓഡിയൻസിയ ഡി ചാർകാസ്, 1776ൽ റിയോ ഡി ലാ പ്ലാറ്റയുടെ പുതുതായി സൃഷ്ടിച്ച വൈസ്രോയിറ്റിയിലേക്ക് മാറ്റി. 1601-ൽ ഫ്രാൻസിസ്കന്മാർ റെക്കോലെറ്റ മൊണാസ്ട്രി സ്ഥാപിക്കുകയും 1609-ൽ നഗരത്തിൽ ഒരു ആർച്ച് ബിഷപ്രിക് സ്ഥാപിക്കുകയും ചെയ്തു. 1624-ൽ സെന്റ് ഫ്രാൻസിസ് സേവ്യർ യൂണിവേഴ്സിറ്റി ഓഫ് ചുക്വിസാക്ക സ്ഥാപിച്ചു.

കൊളോണിയൽ കാലഘട്ടത്തിൽ ഒരു സ്പാനിഷ് നഗരത്തിന്റെ എല്ലാ ലക്ഷണങ്ങളുമുള്ളതായിരുന്നു സൂക്രെ, നഗര കേന്ദ്രത്തിന്റെ ഇടുങ്ങിയ തെരുവുകൾ ഒരു ഗ്രിഡിലായാണ് നിലകൊണ്ടിരുന്നത്, നഗരത്തിലെ വലിയ വീടുകളുടെയും നിരവധി കോൺവെന്റുകളുടെയും പള്ളികളുടെയും വാസ്തുവിദ്യഅൻഡാലുഷ്യൻ സംസ്കാരത്തെ പ്രതിഫലിപ്പിച്ചിരുന്നു. ബൊളീവിയയിലെ റോമൻ കത്തോലിക്കാസഭയുടെ ആസ്ഥാനമായി സൂക്രെ തുടർന്നു, 
കൊളോണിയൽ ചരിത്രത്തിന്റെ ഭൂരിഭാഗവും, സുക്രോയുടെ മിതശീതോഷ്ണ കാലാവസ്ഥയെ സ്പാനിഷ് രാജകുടുംബത്തിനും പൊട്ടോസിയിൽ നിന്നുമുള്ള വെള്ളി വ്യാപാരത്തിൽ ഏർപ്പെട്ടിരിക്കുന്ന സമ്പന്ന കുടുംബങ്ങൾക്കും പ്രിയപ്പെട്ടതായിരുന്നു. പുതിയ ലോകത്തിലെ ഏറ്റവും പഴയ സർവകലാശാലകളിലൊന്നാണ് സൂക്രെയിലെ യൂണിവേഴ്സിറ്റിയായ ''യൂണിവേഴ്‌സിഡാഡ് മേയർ റിയൽ വൈ പോണ്ടിഫിയ ഡി സാൻ ഫ്രാൻസിസ്കോ സേവ്യർ ഡി ചുക്വിസാക്ക).


1809 മെയ് 25 ന് ബൊളീവിയൻ സ്വാതന്ത്ര്യസമരം സെന്റ് ഫ്രാൻസിസ്കോയിലെ ബസിലിക്കയുടെ മണി മുഴക്കിയാണ് ആരംഭിച്ചത്. ഈ മണി പൊട്ടുന്നിടതുവരെ മുഴങ്ങിയെങ്കിലും, ഇന്നും അത് ബസിലിക്കയിൽ കാണാം: ഇത് നഗരത്തിലെ ഏറ്റവും വിലയേറിയ സ്മാരകങ്ങളിലൊന്നാണ്. പത്തൊൻപതാം നൂറ്റാണ്ട് വരെ ലാ പ്ലാറ്റ ഈ പ്രദേശത്തെ ജുഡീഷ്യൽ, മത, സാംസ്കാരിക കേന്ദ്രമായിരുന്നു. 1826 ജൂലൈയിൽ പുതുതായി സ്വതന്ത്രമായ ആൾട്ടോ പെറുവിന്റെ (പിന്നീട് ബൊളീവിയ) താൽക്കാലിക തലസ്ഥാനമായി ഇത് പ്രഖ്യാപിക്കപ്പെട്ടു.  1839 ജൂലൈ 12 ന് പ്രസിഡന്റ് ജോസ് മിഗുവൽ ഡി വെലാസ്കോ നഗരത്തെ ബൊളീവിയയുടെ തലസ്ഥാനമായി നാമകരണം ചെയ്യുകയും വിപ്ലവ നേതാവ് അന്റോണിയോ ഹോസെ ഡി സുക്രെയുടെ ബഹുമാനാർത്ഥം പുനർനാമകരണം ചെയ്യുകയും ചെയ്തു. പൊട്ടോസിന്റെയും അതിന്റെ വെള്ളി വ്യവസായത്തിന്റെയും സാമ്പത്തിക തകർച്ചയ്ക്ക് ശേഷം, 1898 ൽ ലാ പാസിലേക്ക് മാറ്റിയപ്പോൾ സുക്രെയ്ക്ക് ബൊളീവിയൻ സർക്കാർ ആസ്ഥാനം നഷ്ടപ്പെട്ടു. 1991 ൽ സുക്രെ യുനെസ്കോയുടെ ലോകപൈതൃകസ്ഥാനം ആയി.